
Referat de aprobare
privind aprobarea Actului Adițional nr. 11 la  Contractul de Delegare a Gestiunii Serviciului de alimentare cu apă şi de canalizare  încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator) pentru modificarea Strategiei Tarifare cuprinsă în art. 36 din Contractul de Delegare

       Prin adresa Societății de Dezvoltare Intercomunitară Apă “ ADIA ILFOV “ nr. 25 /13.02.2025 înregistrată la Primăria comunei Cornetu, județul Ilfov sub nr. 5593/ 17.02.2025, ni se comunică necesitatea emiterii unei Hotărâri de Consiliu Local în vederea  aprobării Actului Adițional nr. 11 la  Contractul de Delegare a Gestiunii Serviciului de alimentare cu apă şi de canalizare  încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator) pentru modificarea Strategiei Tarifare cuprinsă în art. 36 din Contractul de Delegare.
       APĂ - CANAL ILFOV SA, denumită în continuare Operatorul, este autorizată să furnizeze servicii de alimentare cu apă potabilă şi de canalizare, în condiţiile stipulate în titlul III al Dispoziţiilor Speciale - Partea Comună din Contractul de delegare a gestiunii serviciilor de alimentare cu apă și canalizare nr 131/09.11.2009, încheiat între S.C. Apă - Canal Ilfov S.A. și ADIA Ilfov.
Principiile privind finanţarea serviciilor de utilităţi publice sunt stabilite la art. 43 din Legea serviciilor comunitare de utilităţi publice nr. 51/2006, respectiv:
1.1 Finanţarea cheltuielilor curente pentru furnizarea/prestarea serviciilor de utilităţi publice, precum şi pentru întreţinerea, exploatarea şi funcţionarea sistemelor aferente se realizează pe criterii economice şi comerciale; mijloacele materiale şi financiare necesare desfăşurării activităţilor specifice fiecărui serviciu se asigură prin bugetele de venituri şi cheltuieli ale operatorilor.
1.2 Veniturile operatorilor se constituie prin încasarea de la utilizatori, sub formă de preţuri sau tarife, a sumelor reprezentând contravaloarea serviciilor furnizate/prestate şi, după caz, din alocaţii de la bugetele locale, cu respectarea următoarelor principii:
a) asigurarea autonomiei financiare a operatorului;
b) asigurarea rentabilităţii şi eficienţei economice;
c) asigurarea egalităţii de tratament a serviciilor de utilităţi publice în raport cu alte servicii
publice de interes general;
d) recuperarea în totalitate de către operatori a costurilor furnizării/prestării serviciilor.
1.3 Preţurile şi tarifele aferente serviciilor de utilităţi publice se fundamentează, cu respectarea metodologiei de calcul stabilite de autorităţile de reglementare competente, pe baza cheltuielilor de producţie şi exploatare, a cheltuielilor de întreţinere şi reparaţii, a amortismentelor aferente capitalului imobilizat în active corporale şi necorporale, a costurilor pentru protecţia mediului, a costurilor financiare asociate creditelor contractate, a costurilor derivând din contractual de delegare a gestiunii şi includ o cotă de profit.
    Strategia tarifară trebuie să asigure, pe de o parte, sursele necesare pentru operare, dezvoltare, modernizare şi/sau bază-suport a contractării de credite rambursabile ori partial rambursabile, iar pe de altă parte, să nu se depăşească limitele de suportabilitate ale populaţiei.
     Contractul de delegare precizează la art 36 faptul că ajustările reale stabilite în cadrul contractului de delegare reprezinta o estimare a tarifelor minime necesare luând în considerare evoluția viitoare a costurilor de operare și impactul proiectului de investiții finanțat din fonduri de coeziune (versiunea preliminară). Aceste tarife pot suferi ajustări sau modificări în funcție de urmatoarele elemente:
- condiționalitatile incluse în contractul de finanțare pentru obținerea finanțării din fonduri de coeziune sau de la bugetul de stat;
- condiționalitatile incluse în contractul de împrumut pentru co-finanțarea proiectului finanțat din fonduri de coeziune;
- rezultatele proiecțiilor financiare.
- impactul strategiilor viitoare de investiții în conformitate cu master planul.
     
      Având în vedere condiționalitățile din Contractul de finanțare nr. 232/27.11.2018 semnat de către Operatorul regional Apă–Canal Ilfov S.A. solidar cu Asociația de Dezvoltare Intercomunitară “ADIA Ilfov”, Contractul de Delegare a fost amendat în 23.11.2011 prin Actul Adințional nr. 5 pentru a evita punerea în aplicare a clauzei de reziliere, încetare a finanțării din fonduri UE și recuperare a finanțării nerambursabile primite. Ne referim la Secţiunea I. Condiţii Specifice aplicabile sectorului de apă/apă uzată/ articolul 2 – Rezilierea Contractului de Finanţare, suspendarea plăţilor şi recuperarea sumelor plătite, care mentionează explicit că, nerespectarea obligațiilor în ceea ce privește aplicarea prețului unic și a strategiei tarifare reprezintă condiție de reziliere, de plin drept.
     Proiectul major “Proiect regional de dezvoltare a infrastructurii de apă şi apă uzată în județul Ilfov, în perioada 2014 - 2020” a fost etapizat, iar pentru etapa a doua, cu finanțare în cadrul PDD Apă–Canal Ilfov S.A., împreună cu ADIA Ilfov au semnat contractul de finanțare nr. 22/06.06.2024 cu Ministerul Investițiilor și Proiectelor Europene pentru proiectul “Proiect regional de dezvoltare a infrastructurii de apă şi apă uzată în județul Ilfov, în perioada 2014–2020 - Etapa II”
      În cadrul acestui proiect major, etapa II a fost actualizată analiza cost–beneficiu, în conformitate cu aceeși metodologie aprobată prin HG 677/2017, aplicabilă proiectului.
     Astfel, în conformitate cu aceasta metodologie, a fost determinată strategia de tarifare pentru o nouă perioadă de reglementare, respectiv 2025–2030. Tabelul cu evolția tarifelor în termeni reali care vor fi ajustați și cu rata inflației precum și formula pe baza căreia va fi calculate prețul/tariful pentru serviciile publice de alimentare cu apă și de canalizare, așa cum este detaliată și în noua strategie tarifară (Planul anual de evoluție a tarifelor pentru Operatorul Apă– Canal Ilfov S.A.).
     În data de 11.02.2025 A.N.R.S.C. a transmis scrisoarea nr. 1376, prin care solicită includerea noii strategii tarifare pentru perioada 2025–2030 în contractul de delegare prin act adițional.
      Potrivit celor  menționate mai sus am inițiat proiectul de hotărâre pe care îl supun spre dezbatere și adoptare Consiliului Local Cornetu.


Viceprimar,
Ioan Gheorghe

